Imshaug stavkirke

Imshaug stavkirke var en tidligere kirke. Den lå ved gården Imshaug i Sørum, ikke langt fra Blakersund. Den var viet til jomfru Maria morgenen etter Blasi dag, altså 4. februar. Kirken er omtalt som Imishaughs kirkia i Biskop Eysteins jordebok (ca. 1400). Det antas at kirken ble nedlagt før eller omkring reformasjonen, for biskop Jens Nilssøn omtaler i sin visitasskildring Imisshoug capel som «aldeles øde».

 Gjenstander fra kirken 
Tre bevarte planker fra den nedlagte kirken tyder på at det dreide seg om en stavkirke. Den ene planken, som har vært brukt i et stabbur, har rankeutskjæringer og er nå i Kulturhistorisk museum i Oslo, mens de to andre fortsatt finnes lokalt på gården. Et bevart hjulkors viser at det var kirkegård på stedet.Riksantikvarens Kulturminnesøk.

 Referanser 

 Kilder 
 Imshaug, forsvunnet kirke i Norges kirker

 Eksterne lenker


Kategori:Revne stavkirker i Norge
Kategori:Kulturminner i Lillestrøm
Kategori:Tidligere kirker i Akershus
Kategori:Kirker i Lillestrøm